Greg Squires

Gregory Squires (s. 6. heinäkuuta 1988 White Plains, New York, Yhdysvallat) on yhdysvaltalais-kiinalainen jääkiekkoilija, joka pelaa Ranskan Ligue Magnusin Dragons de Rouenissa. Hän on pelipaikaltaan oikea laitahyökkääjä. Squires laukoo oikealta.

 Ura 
 Seuraura 
Squires on New Jersey Jr. Devilsin kasvatti. Hän pelasi vuodet 2004–2006 Yhdysvaltain maajoukkueen kehitysohjelman mukana muun muassa NAHL-junioriliigaa. Cedar Rapids RoughRiders varasi Squiresin koko USHL:n varaustilaisuuden neljäntenä pelaajana kesällä 2005. Hän siirtyi joukkueeseen vuotta myöhemmin kaudeksi 2006–2007. Kaudella 2007–2008 Squires sijoittui tehoilla 24+46=70 koko USHL:n pistepörssissä kolmanneksi Sioux Falls Stampeden Jack Connollyn ja joukkuetoverinsa John Kempin jälkeen.

Vuodet 2008–2012 Squires kävi Western Michigan Universityn yliopistoa. Ensimmäisellä kaudellaan 2008–2009 hän jakoi tehopistein 7+22=29 joukkueen sisäisen pistepörssin kolmannen sijan Tyler Ludwigin kanssa. Hänet valittiin CCHA:n helmikuun kuukauden tulokkaaksi sekä kauden päätteeksi sarjan tulokkaiden kunniamainintatähdistökentälliseen. Sophomore -vuotenaan 2009–2010 Squires voitti WMU:n sisäisen piste- ja syöttöpörssin tehoilla 4+20=24. Junior -vuotenaan 2010–2011 hän oli joukkueensa paras syöttäjä ja neljänneksi paras pistemies tehoilla 7+21=28. Senior -vuotensa 2011–2012 päätteeksi Squires voitti CCHA:n mestaruuden. Yliopistokauden jälkeen, maaliskuussa 2012 hän siirtyi loppukaudeksi ECHL-joukkue Stockton Thunderiin. Squires pelasi siellä kaksi runkosarja- ja seitsemän playoff-ottelua tehopistein 2+1=3.

Heinäkuussa 2012 Squires siirtyi try-outille Saksan toiseksi korkeimmalle sarjatasolle 2. Bundesligan Starbulls Rosenheimiin. Syyskuussa hän sai joukkueeseen loppukauden 2012–2013 kattavan jatkosopimuksen. Squires voitti joukkueen sisäisen piste- ja syöttöpörssin tehoilla 22+26=48. Pudotuspeleissä hän oli Starbullsin paras pistemies, maalintekijä ja syöttäjä tehoilla 8+11=19. Kaudeksi 2013–2014 Squires siirtyi vuoden mittaisella sopimuksella Bietigheim Steelersiin pelaamaan 2. Bundesligan tilalle perustettua DEL2-liigaa. Hän oli tehoilla 30+38=68 joukkueen paras maalintekijä ja toiseksi paras pistemies Marcus Sommerfeldin jälkeen. Squires sijoittui koko liigan maalipörssissä viidenneksi ja pistepörssissä seitsemänneksi. Hän eteni Steelersin kanssa aina DEL2:n finaaleihin saakka, mutta mestaruuden vei lopulta kuitenkin Fischtown Pinguins otteluvoitoin 4–1.

Kaudeksi 2014–2015 Squires siirtyi Ruotsin toiseksi korkeimmalle sarjatasolle HockeyAllsvenskan-joukkue IK Oskarshamniin. Hän voitti joukkueen sisäisen piste-, maali- ja syöttöpörssin tehoilla 18+26=44, joilla Squires sijoittui koko sarjan pistepörssissä kuudenneksi. Kaudeksi 2015–2016 hän siirtyi sarjatasoa ylemmäs SHL-joukkue Örebro HK:hon. Squiresin ensimmäinen pääsarjakausi toi 48 runkosarjaottelussa tehot 13+11=24. Kahdessa playoff-ottelussa hän jäi ilman tehopisteitä. Kaudella 2016–2017 Squires oli Örebron toiseksi paras maalintekijä ja kolmanneksi paras pistemies tehoilla 13+14=27.

Squires siirtyi kaudeksi 2017–2018 kaksivuotisella sopimuksella KHL:n kiinalaisjoukkue Kunlun Red Stariin. Hän sai äitinsä kautta Kiinan kansalaisuuden, jolla Squires täytti joukkueensa kiintiötä, joka koskee vähintään viittä oman maan kansalaista KHL-joukkueessa. Hän kärsi kuitenkin loukkaantumisista ja pelasi Kunlunissa vain kymmenen runkosarjaottelua sekä kuusi ottelua seuran farmijoukkue KRS Heilongjiangissa, VHL:ssä. Ensimmäisellä ehjällä KHL-kaudellaan 2018–2019 Squires pelasi 59 runkosarjaottelua tehopistein 3+8=11.

Syyskuussa 2019 Squires siirtyi monikansallisen Erste Bank Eishockey Ligan Graz 99ersiin, joka tarvitsi paikkaajia loukkaantumisille. Hän johti kuuden pelaamansa ottelun jälkeen joukkueen sisäistä maalipörssiä viidellä osumallaan, kunnes lokakuussa Squires sai sopimustarjouksen Suomesta ja siirtyi loppukauden kattavalla sopimuksella SM-liigajoukkue Turun Palloseuraan. Hän teki 14 ottelussa neljä syöttöpistettä, kunnes joulukuussa Squiresin sopimus TPS:n kanssa purettiin yhteisymmärryksessä hänen omasta aloitteestaan. Seuran toimitusjohtaja Santtu Jokisen mukaan Squiresilla oli halu palata Keski-Eurooppaan. Samassa kuussa hänen vahvistettiin siirtyvän loppukauden kattavalla sopimuksella Sveitsin National Leaguen HC Luganoon. Squires vietti kuitenkin koko loppukauden sarjatasoa alempana Swiss Leaguen Ticino Rocketsissa.

Kaudeksi 2020–2021 Squires siirtyi vuoden mittaisella sopimuksella Ranskan Ligue Magnusin Dragons de Roueniin.

 Maajoukkueura 
Squires edusti Yhdysvaltoja World U-17 Hockey Challengessa vuonna 2005. 

 Muuta 
Squiresin isä Geoff on yhdysvaltalainen ja äiti Lily on lähtöisin Kiinasta.

 Tilastot 
 2003–2004  Brunswick School  USHS  26  18  16  34  –  –  –  –  –  – 2004–2005  US NTDP  NAHL  33  7  6  13  26  –  –  –  –  – 2005–2006  US NTDP  NAHL  25  7  9  16  32  –  –  –  –  – 2006–2007  Indiana Ice  USHL  55  12  20  32  53  7  3  2  5  2 2007–2008  Indiana Ice  USHL  58  24  46  70  50  3  0  0  0  6 2008–2009  Western Michigan Univ.  CCHA  41  7  22  29  28  –  –  –  –  – 2009–2010  Western Michigan Univ.  CCHA  36  4  20  24  26  –  –  –  –  – 2010–2011  Western Michigan Univ.  CCHA  42  7  21  28  31  –  –  –  –  – 2011–2012  Western Michigan Univ.  CCHA  41  8  11  19  24  –  –  –  –  –   Stockton Thunder  ECHL  2  0  0  0  0  7  2  1  3  6 2012–2013  Starbulls Rosenheim  2. BL  47  22  26  48  102  13  8  11  19  8 2013–2014  SC Bietigheim-Bissingen  DEL2  54  30  38  68  46  15  4  9  13  14 2014–2015  IK Oskarshamn  Allsvenskan  51  18  26  44  46  –  –  –  –  – 2015–2016  Örebro HK  SHL  48  13  11  24  18  2  0  0  0  2 2016–2017  Örebro HK  SHL  48  13  14  27  10  –  –  –  –  – 2017–2018  Kunlun Red Star  KHL  10  0  0  0  0  –  –  –  –  –   KRS Heilongjiang  VHL  6  1  1  2  0  –  –  –  –  – 2018–2019  Kunlun Red Star  KHL  59  3  8  11  14  –  –  –  –  – 2019–2020  Graz 99ers  EBEL  6  5  2  7  0  –  –  –  –  –   TPS  SM-liiga  14  0  4  4  10  –  –  –  –  –   Ticino Rockets  NLB  11  4  6  10  6  –  –  –  –  – 2 kautta  yhteensä  KHL  69  3  8  11  14  –  –  –  –  – 2 kautta  yhteensä  SHL  96  26  25  51  28  2  0  0  0  2 1 kausi  yhteensä  SM-liiga  14  0  4  4  10  –  –  –  –  – 1 kausi  yhteensä  EBEL  6  5  2  7  0  –  –  –  –  –

 Lähteet 

 Viitteet 

Luokka:Yhdysvaltalaiset jääkiekkoilijat
Luokka:Kiinalaiset jääkiekkoilijat
Luokka:Vuonna 1988 syntyneet
Luokka:Elävät henkilöt